**Ерліктің шынайы үлгісі...**

 Ауған оқиғасының тарихиның мағыналық ақиқатын ашу. Тәуелсіздік жолында күрескен ағаларымыздың ерлігін кейінгі ұрпаққа үлгі ете отырып, жастарды Отансүйгіштікке, ерлікке баулу, Ауған соғысы ардагерлеріне құрмет көрсету мақсатында және биылғы жыл Ауған жерінен Интернациолист жауынгерлердің шығарылғанына 29жыл толуына орай «Пеуаш Кәрімұлы атындағы орта мектеп» КММ-де аға-тәлімгер А.Аренова мен АӘД мұғалімі Шпекбаев Қонақбай Шпекбайұлының ұйымдастыруымен ауған соғысы ардагерлерімен кездесу өткізілді. Бүгінде 15-ақпан Тәуелсіз Отанымыз Қазақстан үшін атаулы күндердің біріне айналды. Осы кезекте, мектебімізге Ауған соғысының ардагерлері: Хасенов Есен Шарипиденович, Салыков Мұрат Советович және Бөгенбай батыр атындағы ОМ –тің АӘД мұғалімі Идрисов Жомарт Жакенович кездесуге келді. Ортамызда жүрген ауғандық жауынгер ағалардың бейбіт өмірдегі жарқын істері, қоғамдық жұмыстарда белсенділіктері , түрлі кәсіпті игерудегі ерен еңбектері Қазақстан жастары үшін нағыз ерліктің шынайы үлгісі болып қала бермек. Осыған орай, мектебіміздің оқушылары дайындаған концерттік қойылым көрсетіліп, ағаларымызға оқушылар тарапынан сауалнама қойылып, жауаптар алынды. Сонымен қатар, 9-10-11 -сынып оқушылары дайындаған түрлі спорт жаттығулары мен автомат бұзып, оны жинау,оқ жатарды шашып –жинау, гир көтеру,т.б іс-шаралар өткізілді.

 Мектебіміздің 11-сынып оқушысы Жұмабаев Айдосқа Алғашқы әскери куәлігі берілді. Кезедесу соңында Ауған соғысының ардагерлері оқушыларымызға «На той войне незнаменитой...» атты кітап сыйласа, оқушыларымыз да ардагерлерімізге өз тараптарынан сыйлықтарын ұсынды.

Мектептің тәрбие ісі жөніндегі орынбасары М.Омарова